
Parlamentul  României

Camera  Deputaţilor

Comisia pentru industrii si servicii

Tel : 315.3401.  Fax : 313.6643.




                                                             Bucureşti, 25.01.1999

                                                                                                 Nr. 838/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă înaintăm, alăturat, Raportul la propunerea legislativă privind Legea ajutorului de stat.

Propunerea legislativă a fost trimisă la comisie în procedură normală, iar la întocmirea raportului s-au avut în vedere următoarele avize şi puncte de vedere ale unor instituţii:

· Avizul Comisiei pentru politică economică, reformă şi privatizare;

· Avizul Comisiei juridice, de disciplină şi imunităţi;

· Avizul Comisiei pentru buget, finanţe şi bănci;

· Avizul Consiliului Legislativ;

· Avizul Consiliului Economic şi Social; 

· Punctul de vedere al Guvernului României;

· Punctul de vedere al Consiliului Concurenţei.

           PREŞEDINTE,                                 SECRETAR,

        Dan Ioan Popescu                                Istvan Antal

    Exp.parlam.

Viorela Gondoş

    Bucureşti, 25.01.1999


                                                                                     Nr. 838/XVIII/3

R A P O R T

asupra propunerii legislative privind Legea ajutorului de stat

Cu adresa nr.166/15.10.1998 Biroul Permanent al Camerei Deputaţilor, în conformitate cu art.86 din Regulamentul Camerei Deputaţilor, a sesizat în fond Comisia pentru industrii şi servicii, cu dezbaterea şi avizarea propunerii legislative privind Legea ajutorului de stat, iniţiată de membrii Comisiei pentru Integrare Europeană.

În cadrul şedinţei din data de 21.01.1999, comisia a examinat propunerea legislativă supusă dezbaterii, având în vedere şi avizele favorabile primite de la Consiliul Legislativ, Comisia juridică, de disciplină şi imunităţi, Comisia pentru politică economică, reformă şi privatizare, Comisia pentru buget, finanţe şi bănci, Consiliul Economic şi Social, punctul de vedere al Guvernului României şi punctul de vedere al Consiliului Concurenţei, a hotărât, cu unanimitate de voturi, ca propunerea legislativă să fie supusă spre dezbatere şi adoptare în plenul Camerei Deputaţilor, în forma prezentată cu amendamente admise, care se regăsesc în anexă.

Propunerea legislativă are ca obiect de reglementare ajutorul de stat, definirea şi modalităţile de acordare, control, autorizare, recuperare, inventariere, monitorizare şi raportare a acestuia, precum şi stabilirea responsabilităţilor instituţionale privind aplicarea acestor prevederi.

Prin obiectul şi cuprinsul ei, propunerea legislativă face parte din categoria legilor ordinare.

            PREŞEDINTE,                                   SECRETAR,

         Dan Ioan Popescu                                 Istvan Antal

  Exp. Parlam.

Viorela Gondoş
[image: image3.png]ROMANIA




Parlamentul  României

Camera  Deputaţilor

Comisia pentru industrii si servicii
            


                                                                                                   
Anexa 1

AMENDAMENTE   ADMISE

la propunerea legislativă privind Legea ajutorul de stat

	Nr.

crt.
	 Text iniţial propunere legislativă


	Text propus

Autorul 
	Motivaţie

	0
	1
	2
	3

	1.
	L E G E

privind ajutorul de stat


	Nemodificat
	

	2.
	CAPITOLUL I

DEFINIREA  AJUTORULUI  DE  STAT


	CAPITOLUL I

DISPOZIŢII GENERALE

(Comisia pentru industrii şi servicii)


	În concordanţă cu normele de tehnică legislativă.

	3.
	Art.1 Scopul legii

Prezenta lege are ca scop definirea ajutorului de stat, modalităţile de autorizare, acordare, control, inventariere, monitorizare şi raportare, în vederea creării şi menţinerii unui mediu concurenţial normal.


	Nemodificat
	

	4.
	Art.2 Definirea ajutorului de stat

(1) În sensul prezentei legi, ajutorul de stat înseamnă orice sprijin, indiferent de formă, din surse de stat, acordat de autorităţi publice sau de alte organisme care le administrează în numele statului.
	Nemodificat
	


	0
	1
	2
	3

	
	Ajutorul de stat se concretizează fie într-un transfer de fonduri publice către un beneficiar, fie renunţarea la venituri viitoare – certe sau posibile – şi care asigură unui agent economic un beneficiu de natură economică sau financiară, pe care nu l-ar fi obţinut în absenţa acestor măsuri. Beneficiile rezultate vor fi considerate ajutor de stat, dacă ele conferă un avantaj special numai anumitor beneficiari sau anumitor bunuri, servicii sau regiuni.

(2) Ajutorul de stat poate lua forma unei scheme de ajutor de stat sau a unui ajutor individual.

Schema de ajutor de stat este un sistem pe baza căruia pot fi acordare alocări specifice de ajutoare agenţilor economici definiţi în mod general şi abstract.

Ajutorul de stat individual este orice formă de ajutor de stat care nu este acordat pe baza unei scheme de ajutor.

(3) În ajutorul de stat se includ, printre altele: subvenţii, inclusiv subvenţii pentru export; anularea de datorii sau preluarea pierderilor; exceptări, reduceri sau amânări de la plata taxelor şi impozitelor; renunţarea la obţinerea unor venituri normale de pe urma fondurilor publice, inclusiv acordarea unor împrumuturi cu dobânzi preferenţiale; garanţii acordate de stat sau alte autorităţi publice în condiţii preferenţiale; participări cu capital ale statului sau altor instituţii publice, dacă rata profitului acestor investiţii este mai mică decât cea normală, anticipată de către un investitor privat prudent; reduceri de preţ la bunurile furnizate şi serviciile prestate de către autorităţi publice sau alte organisme care administrează resurse ale statului inclusiv vânzarea unor terenuri aparţinând domeniului privat al statului sub preţul pieţei.


	Ajutorul de stat se concretizează fie într-un transfer de fonduri publice către un agent economic, fie renunţarea la unele venituri viitoare – certe sau posibile – şi care asigură unui agent economic un beneficiu de natură economică sau financiară, pe care nu l-ar fi obţinut în absenţa acestor măsuri. Beneficiile rezultate vor fi considerate ajutor de stat, dacă ele conferă un avantaj special numai anumitor agenţi economici sau anumitor bunuri, servicii sau regiuni.

(Comisia pentru industrii şi servicii)

Nemodificat


	Legea concurenţei nr.21/1996 foloseşte termenul “agent economic”.


	5.
	Art.3 Definirea ajutorului existent

“Ajutorul existent” este un  ajutor individual sau o schemă de ajutor care îndeplineşte una din următoarele condiţii:

a) exista înainte de intrarea în vigoare a acestei Legi;

b) a fost autorizat de către Consiliul Concurenţei;

c) a fost autorizat ca urmare a expirării termenului legal în care Consiliul Concurenţei trebuia să ia o decizie.

Alocările specifice de ajutoare, acordate ca parte a unei scheme de ajutor existente, vor fi considerate ajutor existent, în afara de cazul în care Consiliul Concurenţei a solicitat în mod expres, în decizia sa privind schema de ajutor, notificarea unor astfel de alocări specifice de ajutoare.

 
	Nemodificat

c) Consiului Concurenţei nu a luat, în termenul legal, una din deciziile prevăzute de prezenta lege.

(Comisia pentru industrii şi servicii)

Nemodificat 
	Pentru o mai bună precizare a răspunderii.



	6.
	Art.4 Măsuri şi ajutoare care nu intră sub incidenţa Legii

(1) Măsurie de natură fiscală, care sunt parte a normelor fiscalte interne, aplicabile tuturor agenţilor economici.

(2) Ajutoare sub forma serviciile publice generale pentru activitate economică, în termenii şi condiţiile care nu favorizează anumite sectoare sau agenţi economici.

(3) Împrumuturi sau garanţii acordate de autorităţi publice şi organisme care administrează resursele statului, conform condiţiilor curente de pe piaţă.

(4) participări cu capital ale statului sau ale altor organisme publice, dacă rata profitului este estimată a fi cel puţin egală cu rata profitului anticipat de către un investitor privat prudent.

(5) Ajutoare având un caracter social, acordate consumatorilor individuali, cu condiţia ca acestea să fie date fără discriminare în ceea ce priveşte originea produselor sau serviciilor implicate.

(6) Ajutoare pentru înlăturarea efectelor cauzate de dezastre naturale sau evenimente excepţionale.


	Art.4 Măsuri şi ajutoare de stat care nu intră sub incidenţa Legii

(Comisia pentru industrii şi servicii)

Nemodificat
	Măsurile şi ajutoarele prevăzute la art.4 sunt tot ajutor de stat, dar care nu intră sub incidenţa legii.



	7.
	CAPITOLUL II

REGULI  PROCEDURALE


	Nemodificat
	

	8.
	Art.5 Autorizarea ajutorului de stat

Orice ajutor de stat, sub orice formă şi indiferent de beneficiar, trebuie autorizat de Consiliul Concurenţei din punctul de vedere al efectelor asupra concurenţei, cu excepţia cazurilor când prezenta Lege prevede altfel.


	Nemodificat
	

	9.
	Art.6 Notificarea ajutorului de stat

(1) Orice intenţie de a acorda un ajutor de stat nou sau de a modifica un ajutor de stat existent va fi notificată de către furnizorul ajutorului la Consiliul Concurenţei, cu excepţia cazului în care este altfel prevăzut în prezenta Lege sau în Regulamentele de aplicare a acesteia.

(2) Notificarea unui ajutor de stat trebuie să cuprindă informaţiile exacte şi complete, cerute de Consiliul Concureţei pentru a evalua compatibilitatea ajutorului de stat cu prezenta Lege. Consiliul Concurenţei va adopta un regulament cu privire la forma, conţinutul şi alte detalii ale notificării.

Consiliul Concurenţei va înştiinţa Oficiul Concurenţei în legătură cu primirea notificării.

(3) Notificarea va deveni efectivă la data când informaţiile cuprinse în notificare sunt exacte şi complete.

În cazul în care Consiului Concurenţei constată că informaţiile cuprinde în notificare sunt inexacte sau incomplete, va cere informaţii suplimentare în termen de 20 de zile de la primirea notificării.


	Nemodificat

(2) Notificarea unui ajutor de stat trebuie să cuprindă informaţiile exacte şi complete, cerute de Consiliul Concureţei pentru a evalua compatibilitatea ajutorului de stat cu prezenta Lege. Consiliul Concurenţei va adopta un regulament cu privire la forma, conţinutul şi alte detalii ale notificării.

Consiliul Concurenţei va înştiinţa Oficiul Concurenţei în legătură cu primirea notificării în termen de 15 zile.

(Comisia pentru industrii şi servicii)

Nemodificat


	Este necesar un termen pentru informarea Oficiului Concurenţei, în vederea îndeplinirii atribuţiilor ce-i revin conform Legii.

	10.
	Art.7 Clauza suspensivă

Un ajutor de stat nou nu poate fi acordat, iar modificările la un ajutor de stat existent nu pot fi puse în aplicare până când Consiliul Concurenţei nu ia o decizie de autorizare sau până când ajutorul se consideră ca fiind autorizat.


	Nemodificat 
	

	11.
	Art.8 Examinarea notificării şi iniţierea procedurilor

(1) Consiliul Concurenţei va examina notificarea de îndată ce o primeşte.

(2) În cazul în care Consiliul Concurenţei constată că măsura notificată nu constituie ajutor de stat, va emite o decizie în acest sens.

(3) În cazul în care Consiliul Concurenţei constată că măsura notificată nu prezintă îndoieli privind compatibilitatea sa cu prezenta Lege, va emite o decizie de autorizare.

În cazul în care Consiliul Concurenţei constată că măsura notificată prezintă îndoieli cu privire la compatibilitatea sa cu prezenta Lege, va decide deschiderea unei investigaţii.


	Nemodificat 
	

	12.
	Art.9 Termenele stabilite pentru iniţierea procedurilor şi pentru decizii

(1) Consiliul Concurenţei va lua una din deciziile menţionate la art.8 (2), 8 (3) şi 8 (4) în termen de treizeci de zile de la data la care notificarea a devenit efectivă.

(2) În cazul în care Consiliul Concurenţei decide să deschidă o investigaţie, va trebui să ia decizia finală în termen de patru luni de la data deschiderii investigaţiei.

(3) În cazul în care Consiliul Concurenţei nu ia deciziile menţionate în termenele stabilite, ajutorul poate fi acordat în mod legal după înştiinţarea prealabilă a Consiliului Concurenţei şi va deveni un “ajutor existent”.

(4) Termenele stabilite nu se aplică dacă ajutorul de stat nu este notificat sau notificarea nu este efectivă.


	Nemodificat 

(2) În cazul în care Consiliul Concurenţei decide să deschidă o investigaţie, va trebui să ia decizia finală în termen de cel mult patru luni de la data deschiderii investigaţiei.

 (Comisia pentru industrii şi servicii)

Nemodificat
	Scest termen este necesar, deoarece o investigaţie presupune o analiză aprofundată a compatibilităţii acordării respectivului ajutor de stat cu scopul proiectului de Lege.

	13.
	Art.10 Revocarea unei decizii

Pentru revocarea unei decizii, luate anterior pe baza unor informaţii incorecte primite pe parcursul procedurii, Consiliul Concurenţei are obligaţia să asculte argumentele furnizorului ajutorului de stat.


	Nemodificat 
	

	14.
	Art.11 Puteri de investigaţie

În aplicarea prezentei Legi, Consiliul Concurenţei şi Oficiul Concurenţei au puterile de investigaţie prevăzute în articolele 39 – 46 ale Legii concurenţei nr.21/1996.


	Nemodificat 
	

	15.
	CAPITOLUL III

DECIZIILE  CONSILIULUI  CONCURENŢEI


	Nemodificat 
	

	16.
	Art.12 Decizii privind un ajutor de stat nou sau modificarea unui existent

În cazul unui ajutor de stat nou sau al modificării unuia existent, Consiliul Concurenţei evaluează efectele pozitive ale acestuia asupra dezvoltării anumitor activităţi economice sau a anumitor zone economice, cu luarea în considerare a riscului apariţiei unor efecte dăunătoare asupra concurenţei.

După o astfel de analiză, Consiliul Concurenţei poate decide:

a) măsura notificată nu constituie ajutor de stat:

b) să autorizeze ajutorul de stat;

c) să autorizeze ajutorul de stat, impunând prin decizia sa condiţii sau obligaţii menite să asigure că aceasta nu denaturează substanţial mediul concurenţial normal şi nu afectează aplicarea corespunzătoare a acordurilor internaţionale la care România este parte;

d) să interzică acordarea ajutorului de stat, în cazul în care acesta denaturează semnificativ mediul concurenţial normal şi afectează aplicarea corespunzătoare a acordurilor internaţionale la care România este parte.

Atunci când Consiliul Concurenţei ia o decizie de interzicere a unui ajutor de stat, un astfel de ajutor trebuie să fie anulat şi recuperat de către furnizorul ajutorului sau, respectiv, rambursat de către beneficiar.


	Nemodificat

c) să autorizeze ajutorul de stat, impunând prin decizia sa condiţii sau obligaţii menite să asigure că aceasta nu denaturează semnificativ mediul concurenţial normal şi nu afectează aplicarea corespunzătoare a acordurilor internaţionale la care România este parte;

(Comisia pentru industrii şi servicii)

Nemodificat 

Atunci când Consiliul Concurenţei ia o decizie de interzicere a unui ajutor de stat, acesta, în cazul în care a fost acordat, trebuie să fie anulat şi recuperat de către furnizorul ajutorului sau rambursat de către beneficiar.

(Comisia pentru industrii şi servicii)


	Consiliul Concurenţei nu poate autoriza, în prealabil, un ajutor de stat şi, apoi, să dea o autorizaţie definitivă.



	17.
	Art.13 Decizii privind un ajutor existent

(1) Consiliul Concurenţei şi Oficiul Concurenţei trebuie să supravegheze permanent toate ajutoarele existente. Dacă se consideră că un ajutor existent denaturează semnificativ mediul concurenţial normal şi afectează aplicarea corespunzătoare a acordurilor internaţionale la care România este parte, Consiliul Concurenţei va solicita furnizorului de ajutor să ia măsuri corespunzătoare pentru eliminarea incompatibilităţii lor cu prezenta Lege. Aceste măsuri pot să includă o recomandare de anulare sau de modificare a jutorului existent. Aceste recomandări vor fi transmise şi Oficiului Concurenţei, în vederea monitorizării de către aceasta a realizării măsurilor impuse.

(2) Dacă măsurile nu sunt luate de către furnizorul de ajutor, în perioada de timp indicată în solicitare, Consiului Concurenţei poate decide oprirea acordării ajutorului eistent sau poate impune condiţii şi obligaţii menite a asigura compatibilitatea ajutorului cu dispoziţiile prezentei Legi. Decizia nu va avea efect retroactiv şi trebuie să permită furnizorului de ajutor o perioadă rezonabilă de timp pentru a se supune acesteia.


	Art.13 Decizii privind un ajutor existent

(1) Consiliul Concurenţei şi Oficiul Concurenţei vor supraveghea permanent toate ajutoarele existente. Dacă se consideră că un ajutor existent denaturează semnificativ mediul concurenţial normal şi afectează aplicarea corespunzătoare a acordurilor internaţionale la care România este parte, Consiliul Concurenţei va solicita furnizorului de ajutor să ia măsuri corespunzătoare pentru eliminarea incompatibilităţii lor cu prezenta Lege. Aceste măsuri pot să includă o recomandare de anulare sau de modificare a jutorului existent. Aceste recomandări vor fi transmise şi Oficiului Concurenţei, în vederea monitorizării de către aceasta a realizării măsurilor impuse.

(Comisia pentru industrii şi servicii)

Nemodificat
	Pentru armonizarea textului cu regulile de tehnică legislativă.

	18.
	Art.14 Ajutorul care poate fi autorizat sau interzis

(1) Consiliul Concurenţei poate autoriza măsuri ce constituie ajutor de stat, cum sunt:

(1) a) Ajutor pentru cercetare şi dezvoltare, cu condiţia să fie destinat pentru una din următoarele activităţi:

- cercetare fundamnetală, înţeleasă ca acea activitate orientată spre dobândirea de cunoştinţe ştiinţifice noi, precum şi spre formularea şi verificarea de noi ipoteze şi teorii, fără a avea însă scop industrial sau comercial, asigurând o largă diseminare a rezultatelor;

- cercetarea aplicativă, înţeleasă ca acea activitate orientată spre lărgirea cunoştinţelor cu scopul de a utiliza aceste cunoştinţe pentru dezvoltarea de noi produse, procese sau servicii sau pentru a îmbunătăţi semnificativ produsele, procesele sau serviciile existente;

- cercetarea precompetitivă, înţeleasă ca acea activitate orientată spre transformarea rezultatelor cercetării aplicative în planuri, scheme sau documentaţii pentru noi produse, procese sau servicii, chiar dacă acestea sunt destinate vânzării sau utilizării şi care include fabricarea modelului experimental şi a primului prototip, care nu pot fi utilizate în scopuri comerciale;

Gradul de subvenţionare trebuie să scadă pe măsură ce proiectul respectiv este mai apropiat de piaţă.

În cazul cercetării fundamnetale, ajutorul poate să acopere până la 100% din valoarea investiţiei brute.

În cazul cercetării de bază, ajutorul poate să acopere până la 50% din valoarea investiţiei brute.

În cazul cercetării în stadiul pre-concurenţial, ajutorul poate să acopere până la 25% din valoarea investiţiei brute sau prin reduceri de taxe şi impozite, în cote diferenţiale, având un efect echivalent.

(1) b) Ajutor pentru întreprinderi mici şi mijlocii, care au cel mult 250 de angajaţi, dacă se urmăreşte înlăturarea dezavantajelor legate direct de mărimea firmei în cauză;

(1) c) Ajutor pentru protecţia mediului înconjurător, cu condiţia respectării principiului “poluatorul plăteşte”; investiţiile destinate reducerii poluării pot fi subvenţionate cu până la 25% din totalul sumei brute sau prin reduceri de taxe şi impozite, în cote diferenţiate, cu efect echivalent;

(1) d) Ajutor pentru instruirea angajaţilor şi pentru crearea de noi locuri de muncă, cu condiţia ca acesta să nu fie acordat în sectoarele în care există o supradimensionare a capacităţilor. Ajutorul pentru menţinerea locurilor de muncă va fi considerat ajutor de restructurare;

(1) e) Ajutor acordat sectoarelor în care există probleme de supracapacitate, pemtru raţionalizarea structurii ramurii prin asigurarea unei reduceri treptate a producţiei şi a locurilor de muncă, cu condiţia ca asemenea măsuri să fie strict limitate ca dutară şi insoţite de un program de restructurare. În evaluarea supradimensionării capacităţilor va fi luată în considerare şi situaţia internaţională;

(1) f) Ajutor pentru dezvoltare regională, în măsura în care aceasta nu influenţează concurenţa şi numai dacă scopul acestui ajutor este de a asigura agenţilor economici din zona avută în vedere aceleaşi şanse de dezvoltare ca şi ale celor din alte zone ale ţării, cu condiţia ca acest fapt să nu conducă la o mărire a capacităţii de producţie în sectoarele în care există deja probleme legate de supracapacitate. Ajutorul pentru dezvoltare regională poate fi în legătură cu investiţia iniţială sau cu crearea de locuri de muncă, ori poate lua forma unui ajutor având caracter de continuitate, conceput în scopul depăţirii unor dezavantaje regionale sau permanente;

(1) g) Ajutor general pentru promovarea exporturilor prin acţiuni ca săptămâni naţionale, târguri internaţionale, magazine de prezentare etc., cu condiţia ca de aceasta să poată beneficia toţi agenţii economici intresaţi;

(1) h) Ajutor pentru promovarea culturii şi conservarea petrimoniului cultural.

În evaluarea efectelor unui ajutor de stat, Consiliul Concurenţei trebuie să ia în considerare efectele cumulate ale tuturor tipurilor de ajutor acordate aceluiaşi beneficiar.

(2) Consiliul Concurenţei poate interzice măsuri ce constituie ajutor de stat, cum sunt:

(2) a) Ajutor pentru export sau price ajutor care este condiţionat, de drept sau de fapt, de performanţa la export, în măsura în care un astfel de ajutor poate să afecteze aplicarea corespunzătoare a acordurilor internaţionale la care România este parte;

(2) b) Ajutor pentru compensarea pierderilor rezultate din activitatea agenţilor economici, direct sau prin scutirea de la plata obligaţiilor datorate statului;

(2) c) ajutor pentru sectoarele cu probleme structurale de supradimensionare a capacităţilor sau pentru întreprinderi aflate în dificultate, dacă nu este însoţit de un program de restructurare şi nu este strict limitat ca durată. Ajutorul de restructurare trebuie să facă parte dintr-un plan individual de redresare într-o perioadă de timp rezonabilă, care să asigure viabilitatea agentului economic pe termen lung. În cazul unei supradimensionări a capacităţilor pe piaţă relevantă, trebuie să se prevadă o reducere ireversibilă a capacităţii, în mod proporţional cu volumul ajutorului primit;

(2) d) Ajutorul acordat ca o măsură de salvare a unor agenţi economici, cu excepţia cazului în care ese destinat asigurării unei perioade de timp necesare pentru elaborarea unui plan de restructurare care să includă soluţii pe termen lung şi evitarea unor probleme sociale acute;

(2) e) Măsurile de ajutor, care sunt astfel aplicate, încât creează discriminări în favoarea produselor realizate la intern, faţă de bunurile similare produse în ţări participante la acorduri internaţionale la care România este parte şi în care sunt prohibite astfel de discriminări.


	Nemodificat

c) Ajutor pentru protecţia mediului înconjurător, cu condiţia respectării principiului “poluatorul plateste”; investiţiile destinate reducerii poluării şi/sau reducerii consumului energetic pe unitate de produs pot fi subvenţionate cu până la 25% din totalul sumei brute sau prin reduceri de taxe şi impozite, în cote diferenţiate, cu efect echivalent;

 (Deputat Dumitru Popescu)

Nemodificat
	Pentru stimularea reducerii energo-intensivităţii în economie.

	19.
	Art.15 Participarea Oficiului Concurenţei la deliberările Consiliului Concurenţei

Şeful Oficiului Concurenţei sau persoana delegată de acesta va reprezenta Guvernul la deliberările Consiliului Concurenţei şi poate face recomandări pentru a fi luate în considerare de către acesta.


	Nemodificat
	

	20.
	CAPITOLUL IV

RECUPERAREA  AJUTORULUI  ILEGAL  

ŞI  A  AJUTORULUI  INTERZIS


	Nemodificat
	

	21.
	Art.16 Definirea ajutorului ilegal

În sensul prezentei Legi, “ajutorul ilegal” este un ajutor de stat, altul decât unul existent sau exceptat de la obligaţia notificării conform prezentei Legi, acordat fără a fi fost autorizat de Consiliul Concurenţei sau acordat, după ce a fost notificat, dart înainte de emiterea unei decizii de către Consiliul Concurenţei în termenul legal.


	Nemodificat
	

	22.
	Art.17 Recuperarea provizorie, rambursarea sau suspendarea ajutorului

Consiliul Concurenţei poate cere Curţii de Apel, în a cărei circuscripţie teritorială se află sediul principal al furnizorului sau beneficiarului de ajutor, să dispună recuperarea provizorie, rambursarea sau suspensarea plăţii oricărui ajutor ilegal.

Preşedintele Curţii de Apel va dispune, prin ordonanţă preşedenţială, recuperearea provizorie, rambursarea sau suspendarea acordării ajutorului ilegal. Ordonanţa poate fi contestată la Curtea Supremă de Justiţie.


	Art.17 Recuperarea, rambursarea sau suspendarea ajutorului

Consiliul Concurenţei poate cere Curţii de Apel, în a cărei circuscripţie teritorială se află sediul principal al furnizorului sau beneficiarului de ajutor de stat, anularea actului administrativ prin care s-a acordat acesta şi, pe cale de consecinţă, să dispună recuperarea, rambursarea sau suspendarea plăţii oricărui ajutor ilegal.

Preşedintele Curţii de Apel poate dispune, prin ordonanţă preşedenţială, recuperearea provizorie, rambursarea sau suspendarea acordării ajutorului ilegal. Ordonanţa poate fi atacată cu recurs la Curtea Supremă de Justiţie.

(Comisia pentru industrii şi servicii)


	Nu se poate vorbi de “recuperare provizorie”, deoarece aceată expresie nu este în concordanţă cu tehnica legislativă.

Consiliul Concurenţei nu poate cere decât anularea actului prin care a fost acordat un ajutor de stat neautorizat şi numai în consecinţă Curtea de Apel Bucureşti poate dispune recuperarea sau rambursarea acesteia.

Tehnica legislativă impune a se lăsa la latitudinea preşedintelui Curţii de Apel posibilitatea de a uza de ordonanţa preşedinţială. De asemenea, trebuie expres prevăzută calea de atac.

	23.
	Art.18 Recuperarea ajutorului de stat interzis

(1) Când un ajutor de stat, pentru care Consiliul Concurenţei a emis o decizie de interzicere, a fost totuţi acordat, Consiliul Concurenţei va cere Curţii de Apel, în a cărei circuscripţie teritorială se află sediul principal al furnizorului sau al beneficiarului de ajutor, să dispună recuperarea ajutorului de către furnizor sau rambursarea acestuia de către beneficiar.

(2) Consiliul Concurenţei poate cere Curţii de Apel să dispună recuperarea sau rambursarea ajutorului de stat, şi în cazul în care nu au fost respectate condiţiile sau obligaţiile prevăzute în decizia de autorizare.

(3) Hotărârea Curţii de Apel poate fi contestată la Curtea Supremă de Justiţie.

(4) Acţiunile prevăzute în acest capitol sunt judecate după procedura de contencios administrativ.


	(1) Când un ajutor de stat, pentru care Consiliul Concurenţei a emis o decizie de interzicere, a fost totuţi acordat, Consiliul Concurenţei va cere Curţii de Apel, în a cărei circuscripţie teritorială se află sediul principal al furnizorului sau al beneficiarului de ajutor, anularea actului administrativ prin care s-a acordat acesta şi, pe cale de consecinţă, să dispună recuperarea ajutorului de către furnizor sau rambursarea acestuia de către beneficiar.

(Comisia pentru industrii şi servicii)

Nemodificat

(3) Hotărârea Curţii de Apel poate fi atacată cu recurs la Curtea Supremă de Justiţie.

(Comisia pentru industrii şi servicii)

Nemodificat


	Consiliul Concurenţei nu poate cere decât anularea actului prin care a fost acordat un ajutor de stat neautorizat şi, numai în consecinţă, Curtea de Apel poate dispune recuperarea sau rambursarea acestuia.

Pentru a fi în concordanţă cu tehnica legislativă, este necesar să fie prevăzută expres calea de atac.

	24.
	Art.19 Recuperarea dobânzii şi a prejudiciilor cauzate de un ajutor ilegal sau intezis

(1) În cazul unui ajutor ilegal sau interzis, Consiliul Concurenţei poate solicita, de asemenea, Curţii de Spel să dispună recuperarea de către furnizorul ajutorului sau rambursarea de către beneficiarul acestuia, a dobânzii aferente sumei ajutorului de stat, la o rată propusă de Consiliul Concurenţei. O astfel de dobândă poate fi impusă:

- în cazul ajutorului interzis, de la data la care ajutorul a fost la dispoziţia beneficiarului şi până la recuperarea sa;

- în cazul ajutorului ilegal, dar autorizat ulterior de Consiliul Concurenţei, de la data la care ajutorul a fost la dispoziţia beneficiarului şi până la autorizarea sa de către Consiliul Concurenţei.

(2) În afară de prevederile de mai sus, orice persoană are dretul să pretindă despăgubiri pentru prejudiciul cauzat prin acordarea ajutorului de stat, cu încălcarea obligaţiei de a nu se acorda un astfel de ajutor până la autorizarea sa de către Consiliul Concurenţei.


	Nemodificat 
	

	25.
	CAPITOLUL V

CATEGORII  EXCEPTATE


	Nemodificat 
	

	26.
	Art.20 Pragul minim

Ajutorul acordat unui agent economic, într-o perioadă de până la trei ani, în valoare totală de 1 (unu) miliarde lei, este considerat a fi autorizat şi nu care sub incidenţa obligaţiei de notificare, în condiţii stabilite prin regulament al Consiului Concurenţei.


	Nemodificat 
	

	27.
	Art.21 Exceptări pe categorii

(1) Consiliul Concurenţei va adopta un regulament de exceptări pe categorii, prin care va stabili categoriile de ajutor de stat, considerate a fi autorizate şi care, în consecinţă, nu sunt supuse cerinţelor de motificare. Acest regulament va specifica, în mod distinct, pentru fiecare categorie de ajutor:

- scopul ajutorului;

- categoriile de beneficiari;

- pragurile valorice exprimate, fie ca intensitate, fie ca mărime absolută;

- condiţiile legate de cumularea ajutoarelor acordate aceluiaşi beneficiar;

- condiţii ale monitorizării de către Oficiul Concurenţei.

(2) Regulamentul poate stabili:

- fixarea de praguri valorice sau alte condiţii care să determine necesitatea notificării unor alocări specifice de ajutoare;

- excluderea anumitor sectoare din domeniul de aplicare al unor astfel de reglementări;

- includerea de prevederi care să fie luate în considerare la analiza compatibilităţii ajutorului exceptat.


	Nemodificat 
	

	28.
	Art.22 Regulament şi instrucţiuni în aplicarea Legii

(1) Consiliul Concurenţei poate să adopte şi să pună în aplicare de asemenea regulamente şi instrucţiuni altele decât cele menţionate la art.22 şi art.23, în vederea definirii criteriilor esenţiale care trebuie îndeplinite  pentru autorizarea akjutorului de stat, în special cele referitoare la anumite sectoare ale economiei sau obiective specifice ale ajutorului de stat.

(2) Regulamentul prevăzut la art.6 alin.(2) va fi adoptat în termen de 60 de zile de la intrarea în vigoare a prezentei Legi.

 Pentru aplicarea art.14 alin.(1), ministerele de resort vor elabora regulamente specifice, în termen de 90 de zile de la data intrării în vigoare a prezentei Legi.

(3) Regulamentele, instrucţiunile şi modificările acestora necesită avizul Consiliului Legislativ, după care vor fi adoptate în plenul Consiului Concurenţei, puse în aplicare prin Ordin al Preşedintelui Consiliului Cncurenţei şi vor fi aplicare în Monitorul Oficial al României.

 (4) Regulamentele Consiului Concurenţei pot fi atacate în contencios administrativ la Curtea de Apel în a cărei rază domiciliază petentul.


	Art.22 Regulament şi instrucţiuni în aplicarea Legii

(1) Consiliul Concurenţei poate să adopte şi să pună în aplicare de asemenea regulamente şi instrucţiuni altele decât cele menţionate la art.20 şi art.21, în vederea definirii criteriilor esenţiale care trebuie îndeplinite  pentru autorizarea akjutorului de stat, în special cele referitoare la anumite sectoare ale economiei sau obiective specifice ale ajutorului de stat.

(2) Regulamentul prevăzut la art.6 alin.(2) va fi adoptat în termen de 60 de zile de la intrarea în vigoare a prezentei Legi.

 Pentru aplicarea art.14 alin.(1), ministerele de resort vor elabora regulamente specifice, în termen de 90 de zile de la data intrării în vigoare a prezentei Legi.

Regulamentele şi instrucţiunile prevăzute la art.20, art.21 şi art.22 (1) din Lege vor fi adoptate în termen de 6 luni de la data intrării în vigoare a prezentei Legi.
(Comisia pentru industrii şi servicii)

Nemodificat
	Trimiterile din Lege sunt greşite.

În concordanţă cu regulile de  tehnică legislativă, se impune stabilirea unor termen exacte în care va fi elaborată legislaţia secundară.



	29.
	CAPITOLUL VI

INVENTARIEREA, MONITORIZAREA  ŞI RAPORTAREA  AJUTOARELOR  DE  STAT


	Nemodificat 
	

	30.
	Art.23 Inventarul ajutoarelor de stat acordate în anii precedenţi

(1) Oficiul Concurenţei va întocmi un inventar al ajutoarelor individuale şi al schemelor de ajutor pentru ultimii trei ani anteriori adoptării prezentei Legi.

(2) Toate informaţiile necesare pentru realizarea acestui inventar vor fi furnizate Oficiului Concurenţei de către autorităţile respinsabile. Procedura de raportare către Oficiul Concurenţei va fi stabilită printr-o Hotărâre de Guvern.


	Nemodificat 

(2) Toate informaţiile necesare pentru realizarea acestui inventar vor fi furnizate Oficiului Concurenţei de către autorităţile respinsabile. Procedura de raportare către Oficiul Concurenţei va fi stabilită printr-o Hotărâre de Guvern, în termen de cel mult 2 luni de la data intrării în vigoare a prezentei Legi.

(Comisia pentru industrii şi servicii)


	Se impune necesitatea stabilirii unui termen limită.

	31.
	Art.24 actualizarea anuală a inventarului ajutoarelor de stat

Inventarul ajutoarelor de stat va fi actualizat, în fircare an, de către Oficiul Concurenţei, ţinându-se seama de următoarele elemente:

a) noile scheme de ajutor şi noile ajutoare individuale, care au fost notificate şi autorizate de Consiliul Concurenţei;

b) noile scheme de ajutor şi noile ajutoare individuale exceptate de la obligaţia notificării către Consiliul Concurenţei;

c) schemele de ajutor de stat a căror derulare se încheie în cursul anului de raportare;

d) ajutoarele de stat notificate la Consiliul Concurenţei.

Pentru actualizarea inventarului, autorităţile care elaborează schemele de ajutor de stat şi furnizorii de ajutoare, precum şi beneficiarii de ajutoare de stat, sunt obligaţi să transmită informaţii Oficiului Concurenţei după cum urmează:

a) autorităţile care elaborează schemele de ajutor de stat şi furnizorii de ajutor vor transmite informaţii referitoare la:

- natura ajutorului acordat;

- condiţii impuse la acordarea ajutoarelor (atunci când este cazul);

- originea jutorului;

- suma estimată a fiecărui ajutor acordat;

- durata schemei ajutorului (atunci când este cazul).

b) beneficiarii de ajutor vor raporta suma ajutoarelor pe care le-au primit; ei trebuie, de asemenea, să transmită informaţii necesare pentru identificarea unor astfel de ajutoare. Procedura de raportare va fi stabilită prin Hotărâre de Guvern.

Oficiul Concurenţei va fi, de asemenea, informat de către autorităţile publice şi întreprinderile publice, adică acelea cărora li s-a încredinţat executarea unor servicii publice de interes general, despre fluxurile financiare care au loc între ele, astfel încât să se asigure deplina transparenţă în acest domeniu.

Procedurile privind modalităţile de informare vor fi stabilite prin HG.

Consiliul Concurenţei va comunica Oficiului Concurenţei deciziile sale privind ajutoarele de stat, astfel încât să poată fi permanent actualizat.


	Nemodificat

b) beneficiarii de ajutor vor raporta suma şi forma ajutoarelor pe care le-au primit; ei trebuie, de asemenea, să transmită informaţii necesare pentru identificarea unor astfel de ajutoare. Procedura de raportare va fi stabilită prin Hotărâre de Guvern, în termen de cel mult 2 luni de la data intrării în vigoare a prezentei Legi.

Oficiul Concurenţei va fi, de asemenea, informat de către autorităţile publice, organismele care administrează fonduri în numele statului, pe de-o parte şi agenţii economici cărora li s-a încredinţat executarea unor servicii publice de interes general, pe de altă parte, despre fluxurile financiare care au loc între ele, astfel încât să se asigure deplina transparenţă în acest domeniu.

Procedurile privind modalităţile de informare vor fi stabilite prin HG în termen de cel mult 2 luni de la data intrării în vigoare a prezentei Legi.

(Comisia pentru industrii şi servicii)

Nemodificat
	Se impune necesitatea stabilirii unui termen limită.

Tremenul “întreprinderi publice” nu este utilizat în legislaţia română; termenul “agent economic” este utilizat de Legea concurenţei.

Termenul de 2 luni este în concordanţă cu voinţa legiuitorului.



	32.
	Art.25 Acordarea de asistenţă de specialitate la elaborarea noilor scheme de ajutor de stat

În cazul elaborării unei noi scheme de ajutor de stat, precum şi al reînnoirii, prelungirii sau modificarea unei scheme existente, autorităţile implicare pot solicita asistenţă tehnică de specilitate Oficiului Concurenţei.


	Nemodificat
	

	33.
	Art.26 Monitorizarea ajutoarelor existente

În sensul prezentei Legi, prin monitorizare se înţelege activitatea de supraveghere a ajutoarelor, de evaluare a dimensiunilor lor şi propunerea de măsuri pentru obţinerea rezultatelor anticipate la acordarea ajutoarelor de stat.

Monitorizarea este un proces în continuă derulare, care se finalizează între-un raport cu periodicitatea anuală.

Obligaţia de monitorizare a ajutoarelor de stat revine Oficiului Concurenţei.

Pentru realizarea responsabilităţilor sale, Oficiul Concurenţei poate solicita asistenţa experţilor din cadrul autorităţilor iniţiatoare, precum şi din cadrul autorităţilor care le acordă.

Oficiul Concurenţei are următoarele atribuţii:

(1) Detereminarea diferenţei dintre suma alocărilor individuale efectiv acordate şi suma prevăzută a se acorda în schemele de ajutor;

(2) Evaluarea sumei totale a ajutorului primit de către agenţii economici prin intermediul diferitelor scheme;

(3) Supravegherea aplicării şi respectării modului de acordare a ajutoarelor de stat existente;

(4) Evaluarea impactului acordării ajutoarelor.

Procedurile de monitorizare de către Oficiul Concurenşei se vor stabili prin Hotărâre de Guvern.


	Nemodificat

Procedurile de monitorizare de către Oficiul Concurenşei se vor stabili prin Hotărâre de Guvern în termen de cel mult 2 luni de la data intrării în vigoare a prezentei Legi.

(Comisia pentru industrii şi servicii)


	Se impune necesitatea stabilirii unui termen limită.



	34.
	Art.27 Raportul anual

Oficiul Concurenţei va întocmi un raport anual privind ajutoarele de stat acordate în România. Acest raport va fi publicat în Monitorul Oficial.

Raportul poate cuprinde următoarele:

(1) detalii privind schemele de ajutor şi ajutoarele individuale:

a) existente în cursul anului de raportare;

b) notificate Consiliului Concurenţei şi autorizate de acesta în cursul anului de raportare;

c) acordate în cursul anului de raportare, fără obligaţia notificării;

(2) comentarii privind:

a) totalul sumelor acordate ca ajutoare;

b) realizarea efectivă a schemelor de ajutor, comparativ cu impactul lor anticipat;

c) principalii beneficiari de ajutoare, pe sectoare economice şi regiuni. Aceste comentarii vor prezenta obiectivele urmărite prin acordarea de ajutoare, pe fircare beneficiar principal.


	Art.27 Nemodificat

Raportul cuprinde următoarele:

 (Comisia pentru industrii şi servicii)

Nemodificat
	

	35.
	CAPITOLUL VII

DISPOZIŢII FINALE


	Nemodificat
	

	36.
	Art.28 Plafoane

Plafoanele exprimate în procente sau sume în valoare absolută, menţionate în art.15 şi 22 pot fi actualizate prin ordine ale Preşedintelui Consiliului Concurenţei.


	Art.28 Plafoane

Plafoanele exprimate în procente sau sume în valoare absolută, menţionate în art.14 şi 20 pot fi actualizate prin ordine ale Preşedintelui Consiliului Concurenţei.

(Comisia pentru industrii şi servicii)


	Articolele indicate în textul iniţial al Legii erau greşite.

	37.
	Art.29 Atacarea deciziilor Consiliului Concurenţei

Deciziile Consiliului Concurenţei, emise pe baza prezentei Legi, pot fi atacate de părţile interesate, în termen de 30 de zile de la publicare sau, după caz, de la comunicare, în procedura de contencios administrativ, la Curtea de Apel Bucureşti. Hotărârea va fi pronunţată fără drept de apel, împotriva ei putând fi declarat recurs la Curtea Supremă de Justiţie.


	Nemodificat
	

	38.
	Art.30 Confidenţialitate

Consiliul Concurenţei şi Oficiul Concurenţei, personalul angajat al acestora sau alţi funcţionari publici nu vor dezvălui informaţiile sau documentele obţinute în aplicarea prezentei Legi şi care conţin secrete de afaceri sau sunt protejate de obligaţia păstrării secretului profesional.

Orice persoană care utilizează sau divulgă, în alte scopuri decât cele prevăzute de prezenta Lege, documente sau informaţii cu caracter de secret profesional, primite sau de care a luat cnoştinţă în îndeplinirea atribuţiilor de serviciu sau în legătură cu serviciul, răspunde potrivit legii penale, putând fi obligată şi la repararea prejudiciului cauzat.

Informaţiile şi documentele pot fi dezvăluite altor autorităţi de concurenţă, în conformitate cu acordurile internaţionale la care România este parte, cu condiţia ca aceste autorităţi de concurenţă să fie supuse la reguli de confidenţialitate similare.


	Nemodificat

Informaţiile şi documentele pot fi date altor autorităţi de concurenţă, în conformitate cu acordurile internaţionale la care România este parte, cu condiţia ca aceste autorităţi de concurenţă să fie supuse la reguli de confidenţialitate similare.

(Comisia pentru industrii şi servicii) 


	Nu se încadrează în stilul normativ.



	39
	Art.31 (1) Această lege intră în vigoare la …….

(2) Pe data intrării în vigoare a prezentei Legi dispoziţiile privitoare la ajutorul de stat din alte acte normative se modifică în mod corespunzător.
	Nemodificat 

